МЕТРОНЫҢ ЭКС-ДИРЕКТОРЫ 9 ЖЫЛҒА СОТТАЛДЫ
"МЕТРОНЫҢ ЭКС-ДИРЕКТОРЫ 9 ЖЫЛҒА СОТТАЛДЫ" | "https://abai.kz/post/42895"
TITLE: МЕТРОНЫҢ ЭКС-ДИРЕКТОРЫ 9 ЖЫЛҒА СОТТАЛДЫ
URL: https://abai.kz/post/42895
META: "МЕТРОНЫҢ ЭКС-ДИРЕКТОРЫ 9 ЖЫЛҒА СОТТАЛДЫ" | "https://abai.kz/post/42895"
DATE: 25.12.2015
AUTHOR(s): Абай-Ақпарат
TOTAL WORDS: 100
TEXT: Алматы қаласының Медеу аудандық № 2 аудандық соты «АлматыМетроҚұрылыс» компаниясының бұрынғы директоры Мұратбай Өкшебаевты Алматы метросы құрылысына бөлінген қаржыны қымқыру секілді бірнеше қылмысқа айыпты деп таныды. Сот жазасын тоғыз жыл жалпы режимдегі колонияда өтеу туралы шешім шығарды және бес жыл бойы мемлекеттік органдарда басшылық қызметтер атқару құқынан айырды. Өкшебаевпен бірге айыпталған Ербол Қалдыбаев пен Константин Антипов сегіз жылға бас бостандықтарынан айырылып, дүние-мүлкі тәркіленетін болды және оларға үш жылға мемлекеттік қызметте басшылық қызмет атқаруға тиым салынды. Сот тергеушілердің 2010-2012 жылдар аралығында қылмыстық топ жымқырды деп санайтын 2,5 миллиард теңгені сотталушылардан мемлекет пайдасына өндіріп алу туралы шешім шығарды.Сотталушылар  үкімге шағымданатындарын мәлімдеді. Абай-ақпарат
